Държавен вестник, бр. 84, 2003 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  84
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 39
от 15 септември 2003 г.
за условията и реда за контрол за съответствие
на зърнените продукти
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат условията и
редът за контрол на съответствието на зърне-
ните продукти.
Чл. 2. (1) Националната служба по зърното
и фуражите (НСЗФ) извършва контрол за съот-
ветствие на зърнените продукти с обявеното
качество.
(2) При извършване на контрол за съответ-
ствие на зърнените продукти инспекторите на
НСЗФ имат право:
1. на свободен достъп до помещенията и
документите на контролирания производител
или търговец;
2. да изискват необходимата им информация;
3. да вземат проби и мостри за лабораторни
изследвания;
4. да привличат експерти, когато проверка-
та изисква това.
(3) При извършване на контрол за съответ-
ствие на зърнените продукти инспекторите на
НСЗФ са длъжни:
1. да се легитимират пред контролираното
лице;
2. да опазват служебната и търговската тайна;
3. да установяват точно фактите и да отразя-
ват обективно резултатите от извършената
проверка.
Чл. 3. Контролът за съответствие на зърне-
ните продукти има за цел:
1. да предотвратява производството и търго-
вията на зърнени продукти, които са опасни за
здравето на хората;
2. да предпази потребителите от измами и
заблуждаващи действия, свързани с качеството
на предлаганите зърнени продукти.
Г л а в а  в т о р а
ИЗИСКВАНИЯ КЪМ КАЧЕСТВОТО,
ОПАКОВАНЕТО И ОЗНАЧАВАНЕТО НА
ЗЪРНЕНИТЕ ПРОДУКТИ
Чл. 4. Зърнените продукти трябва да отгова-
рят на изискванията за качество, предвидени в
технологичната документация на продукта, по
чл. 56 от Наредба № 7 от 2002 г. за хигиенните
изисквания към предприятията, които произ-
веждат и търгуват с храни, и към условията за
производство и търговия с качествени и безо-
пасни храни (ДВ, бр. 40 от 2002 г.).
Чл. 5. (1) Зърнените продукти се опаковат с
материали, които са чисти и ги предпазват от
замърсяване, външни и вътрешни повреди.
(2) Материалите за опаковка на зърнени
продукти отговарят на изискванията на Наред-
ба № 24 от 2001 г. за хигиенните изисквания към
материалите и предметите, различни от пласт-
маси, предназначени за контакт с храни (ДВ,
бр. 56 от 2001 г.).
(3) Забранява се използването на токсично
лепило и мастило при отпечатването или за-
лепването на материалите за опаковка на зър-
нени продукти.
Чл. 6. (1) Върху опаковките на зърнените
продукти се поставят означения за:
1. вида на зърнения продукт;
2. показателите за качество на продукта;
3. производителя на продукта;
4. количеството на продукта;
5. срока на годност на продукта;
6. видовете и количеството на вложените
добавки и разрешенията за тяхното изпол-
зване.
(2) Върху опаковката на всеки зърнен про-
дукт задължително се означават показателите
за качество, посочени в приложение № 1.
(3) Означенията трябва да бъдат ясни, чет-
ливи и неизтриваеми, трайно прикрепени на
външната страна на опаковката.
(4) Когато зърнените продукти се превозват
в насипно състояние, данните по ал. 1 се посоч-
ват в документите, придружаващи стоките, или
на видно място в транспортното средство.
Г л а в а  т р е т а
КОНТРОЛ ЗА СЪОТВЕТСТВИЕ НА
ЗЪРНЕНИТЕ ПРОДУКТИ
Чл. 7. (1) На контрол за съответствие под-
лежат зърнените продукти, включени в при-
ложение № 1.
(2) Контролът за съответствие се извършва
в предприятията за производство на зърнени
продукти и в търговските складове.
Чл. 8. (1) Контрол за съответствие се извър-
шва чрез вземане на средни проби и тяхното
оценяване.
(2) Средни проби от зърнени продукти се
вземат съгласно БДС ISO 13 690.*
(3) За формиране на средни проби не се взе-
мат извадки от повредени зърнени продукти.
От такива продукти се вземат отделни проби и
се отбелязва количеството зърнени продукти,
за което са взети.
Чл. 9. (1) Инспекторите на НСЗФ вземат про-
би от проверяваните зърнени продукти в при-
съствието на производителя или търговеца, или
на негов представител.
*Прилага се последното издание на стандарта.